Marsaba

**Marsaba** ima sada panaganon na ponting na I duniaon, ima na manjadi panaganon na anggon na adong dipangan kalak get saduniaoan. Tai bope soni manyuan emeon targan so manjadi danon/dhanon I dope na payahna dungi adong disi kabiasoan nadung idalanan sian natobang najolo nadung ianggap kalak manjadi sacral dan anggon na idalani satiop get manyuan anso deges boti tama tarida dungi pade tu kahendak ni tuhan. Saba na manjadi nganan panyanan eme on salalu don di roa ni alak pasti deges pamandangan na tarida apalagi atia artaanna eme. Tai tusi sasudena inda um na sekedar na marsabai na ponting, anggon leng na ipartahankon juo do tradisi boti kabiasoan nadung idalanan turun temurun sian ompun ta soal cara marsaba anso leng bisa ita turunkon tu anak dot paoppun ta di pudi ni ari.

Saba pasti deges deges tarida, apalagi pala I luak luak donok tu tor an arana merenag parsabaan nai jadi ro son na martingkat tingkat nida. I luak negara nalain pe bahat juo do saba sogon di luak Asia Tenggara, boti I Filifina, Indonesia, dot Vietnam saba pasti na deges degesan tarida ara ni marbedeng bedeng nida itolping ni tobing na mereng I son anak ni tangga nadung igonang aek. Tujuanna ibaen soni ima so ulang masursur tano nai so leng deges pambagian ni aek nai dungi so momo tumbur eme I pala dung isuan. Biasona atia mangaeki na degesan tarida marcirlok gonak ni aek I di lupak sabai, dot ima sada na manjadi tandoni kampung kampung parsaba.

I nagara na lain pe bope na iluar negeri son di Amerika Serikat bagian Selatan, di afrika saba mungkin tarida son tano nabolak dot datar son tobat nida na ikuliangi bondar aek. Tai bope soni marbeda nida soan sab ana umumna tai niat nai sarupo do sudena ima mambaen saba panyuanan ni eme na tuk aekna dot tumbur tanona.

**Cara Manyuan Eme Sasuai Kabiasoan Ni Alak Sian Najolo**

Na manyuam eme on madung imuloi alak don sian najolondungi madung maruba-ruba satiop masona, na mampangaruhi parubaan nai ima keadaan ni luak nai, jolma boti alak dot adat ni daerah i. Tai pala marsaba di jaman sonnari madung mangiut jaman ima dokonon na mamake masin doma sude dungi cara pangaekina pe na canggih doma sannari inda targantung tu bondar ato tu batang aek be, ima so na pontingan gari leng ipartahankon cara marsaba ni alak najolo apalgi di luah na sabana na inda bolak-bolak dot model marbukit.

**1. Pasiap Panyuanan**

Pala marsaba kabiasoan ni alak najolo ipature do jolo panyuananna ima manajak ato mambajak lupak nai dot orbo padati, cara naonan umumna ipake alak don di naga Asia on. Aso itajak atau ibajak lupak panyuanan ni eme on ima so gombur tano I dungi so tanom duhut-duhut nai sampe manjadi pupuk ia tu suanan nai kin nai dung isuanan. Targan so itajak biasona diaekan dei jolo lupak nai dung itajak pe leng di aekan dei, um bahat bage dope aek naporlu anso mur marbustak lupaki so ulang topak duhut, salain I eme pala dung isuanan inda tola urang aek dungi inda tola juo ma aek tu.

**2. Manyuan Same**

Sada na manjadi kas ida alak di na manyuan eme ima di na manyuan same. Danon nandung irondam sa poken dungi I tunggoman mar tolu ari nangkan isabur tu lupak na menek nadung iaekan menek di sakuliang nai. Dung topak eme nai ima na idokon same nangkan icaut mai so isuankon tu lupak nai. Mancabut dot manyuan manggunaon tangan dei dot mardalan mundur sambil munduk aterek tubalakang manyuan. Manyuan dot cara naonan porlu gogo tapi I martujuan so panyuan nai deges jarakna anso deges topak ni eme nai, arana pala deges tpakna nangkan deges mai hasil ni suanan nai.

Dikampung boti ni nagara ni alak nalain an son di Jepang dot India bage, mayuan on bahkanadong do ibaen kenduri na, ipalagut alak di sad asada kampung I mambaen kanduri dot marmangan managan tandona imuloan manyuani. On ibaen tandona muloi musim manyuan dungi so ma deges hubungan ni alak dikampung I ima so ipabiaso harus iaben sian najolo tu pudi ni ari.

## Sumberna